O învățătoare a jucat la păcănele mii de euro de la părinții elevilor. În plus, a fost filmată în timp ce fură o păpușă dintr-un magazin. .
Învățătoarea a fost surprinsă în timp ce fura păpuși dintr-un mall din centrul oraşului Râmnicu Vâlcea. Părinții spun că femeia le-a cerut bani pe care i-a jucat la păcănele. Femeia a fost suspendată şi este la un pas de a fi exclusă din învăţământ.
O învățătoare din Râmnicu Vâlcea și soție de preot a ajuns virală pe internet. E acuzată că a jucat la păcănele mii de euro de la părinți, dar și că fura păpuși Barbie din magazin.Povestea cu păpușile e mai veche, din 2018. Proprietarii magazinului vorbesc de o pagubă de 3.000 de lei. Imaginile cu învățătoarea "în acțiune" au apărut în spațiul public și părinții s-au sesizat.S-au plâns directorului că i-au imprumutat bani, cel puțin 2.000 de euro, pe motiv că susține cauze umanitare. Bani pe care au aflat că i-ar fi pierdut la păcănele. Părinții se mai plâng de agresiune, dar și discriminare între elevi.Învățătoarea s-a ales cu dosar penal pentru furt calificat și înșelăciune. A fost suspendată, iar inspectoratul școlar vrea să o excludă din învățământ.